آمریکا نقلیات تهلوکه‌سیزلیگی ایداره‌سی‌ سعودی عربیستانی-دان بیر باشا اوچوشلاردا تطبیق اولونان نوت بوک قاراعاسینی لغو ائتدی.
آمریکا نقلیات تهلوکه‌سیزلیگی ایداره‌سی‌نین تویتر صحفه سیندن یاییلان معلوماتدا:
" جده اولوسلار آراسی هاوا لیمانیندا لازیمی تهلوکه‌سیزلیک تدبیرلری گؤرولموش‌دور. آرتیق یولجولار اوچاغین کابی نینه الکترون جیهازلارینی کئچیره بیله‌جک‌لر" دئیه بیلدیریلیر.
معلوماتدا بو قرارلا آمریکا-آ بیرباشا اوچوش‌لاردا نوت بوک قاداغاسینا معروض اولان هاوا یولو قالمادیغی خاطیرلادیلیر.
آمریکا رهبرلیگی مارتین 21-ده اورتا دوغو و آفریکا‌دان بو اؤلکه‌یه بیرباشا سفرلر حیاتا کئچیرن 9 هاوا یولو شیرکتینه آمریکا اوچوش‌لاریندا یولجو کابینینده جیب تلفونون‌دان بؤیوک الکترون جیهاز داشینماسی‌نین قاداغان ائدیلمه‌سینه دایر قرار قبول ائتمیشدی.
آمریکا ایچ تهلوکه‌سیزلیک ناظیرلیگی تورک هاوا یول‌لارینا قارشی قاداغانی ژوئیه‌نین 5-ده لغو ائتمیشدی.
اؤتن هفته میصر و مراکش هاوا یول‌لاری دا قاداغا تطبیق اولونان هاوا یول‌لاری سیاهی‌سین‌دان چیخاریلمیشدی.
